钦定古今图书集成/理学汇编/学行典/第170卷 > 杨与立
## 钦定古今图书集成/理学汇编/学行典/第170卷 > 杨与立

按《金华府志》：“‘杨与立，字子权，本浦城人。受业朱子之
门，尝知遂昌县，因家于兰谿。以道淑人，学者多宗之，
称为船山先生’。所集有《朱子语略》二十卷。其《幽居》诗
云：‘柴门閴寂少人过，尽日观书口自哦。馀地不妨栽
竹木，好教啼鸟往来多’。”《溪头》诗云：“溪头石磴坐盘桓，
时见修鳞自往还。可是水深鱼极乐，不须忘意要投
竿。”吴师道云：“有道之言，意象自别，颇与‘禽语相关。‘窗
草不除’’”意同。北山何基、鲁斋、王柏皆尝访道于先生，
先生一见北山而称许之，由是盘溪之从游始盛。鲁
斋亦有“就正于㧑堂船山，麤识伊洛渊源”之语。